Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 84/13/8807	Michalovce, 5.1.2015
EEČ : 2-66-1-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.1.2015, spisová značka Pv 84/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 23. 01. 2013 v čase o 22,55 h v Michalovciach na ul. XXXXX, XXXXX, z predajnej plochy odcudzil notebook zn. ASUS X53USX242V SK tak, že si ho dal pod ruku, bez zaplatenia s ním prešiel popri centre služieb a vybehol von, kde bol prichytený pracovníkom bezpečnostnej služby a odcudzený notebook vrátil. Odcudzením by spôsobil XXXXX, ul. XXXXX, škodu vo výške 419,- €.

Uznesením prokurátora Okresnej prokuratúry Michalovce zo dňa 5.1.2015, spisová značka Pv 84/13/8807, bola určená obvinenému skúšobná doba v trvaní 18 mesiacov.
Odôvodnenie:
Uznesením Okresnej prokurátorky v Michalovciach sp. zn. Pv 84/13/8807 zo dňa 25. 03. 2013 bolo podľa § 216 ods. 1 písm. a, c) Tr. poriadku podmienečne zastavené trestné stíhanie za prečin krádeže podľa § 212 ods. 1 Tr. zákona proti obvinenému XXXXX, ktorý mal byť spáchaný tým, že dňa 23. 01. 2013 v čase o 22,55 h v Michalovciach na ul. XXXXX, v XXXXX, z predajnej plochy odcudzil notebook zn. ASUS X53USX242V SK tak, že si ho dal pod ruku, bez zaplatenia s ním prešiel popri centre služieb a vybehol von, kde bol prichytený pracovníkom bezpečnostnej služby a odcudzený notebook vrátil. Odcudzením by spôsobil XXXXX, ul. XXXXX, škodu vo výške 419,- €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 XXXXX mesiacov. Toto rozhodnutie sa stalo právoplatným dňom 09. 04. 2013.

Skúšobná doba pre podmienečné zastavenie trestného stíhania uplynula dňom  09. 10. 2014.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Keďže obvinený XXXXX vyhovel podmienkam uvedeným v ustanovení  § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka